  Майя Бывальцева Удмуртиысь кадетъёслэн корпуссы Приволжск федерал округын устоез луиз. «Кадет Приволжья» нырысетӥ фестивальлы йылпумъянъёс лэсьтӥзы Воткаын 24-тӥ куарусёнэ, ивортэ элькунысь валтӥсь федерал инспекторлэн пресс-службаез. Кыкетӥ но куинетӥ инты басьтӥзы Пермьысь но Нижний Новгородысь дышетсконниосысь пиналъёс. Озьы ик данъётъёсын пусъемын Удмуртиысь кадетъёслэн корпуссылэн кивалтӥсез Татьяна Караваева, Пермьысь устоез дышетӥсь, асьме улосвылысь устоез визьнодась но Нижний Новгородысь устоез ӧнерчи. «Шумпотыса пусйисько, Приволжьеысь кадетъёслэн братствоысьтызы уноез визьмо, кужмо но Атыкай музъемез гажась мылкыдо егитъёс улонзэс граждан яке ожгар ужын Атыкай музъемлы служба нуонэн герӟазы ни. Ортчем кык нуналъёс котькудды понна мылкыдкужымез эскерон луизы, тросэз вормон мылкыдэз шӧдӥзы но лэчыт вожвылъяськон опыт басьтӥзы», — пусйиз Приволжск федерал округъя ужоскето муртлэн воштӥсезлэсь ужзэ быдэсъясь Андрей Чечеватов. Тодэ вайытом, «Кадет Поволжья» ужрадэ вить улосвылъёсысь пиналъёс пыриськизы — Татарстанысь, Башкириысь, Пермь шаерысь, Нижний Новгород улосвылысь но Удмуртиысь. Тегъёс: Дышетон Удмуртия ГФИ Вотка кадетъёс  